pythainlp/thaigov-v2-corpus-22032023 huggingface dataset:
วันอังคารที่ 1 มิถุนายน 2564
อธิบดีกรมท่าอากาศยาน กระทรวงคมนาคม ลงพื้นที่ตรวจเยี่ยมเพื่อให้กำลังใจแก่บุคลากรกรมท่าอากาศยาน
ที่เข้ารับการฉีดวัคซีน COVID – 19  ณ สถานีกลางบางซื่อ
ในวันที่ 31 พฤษภาคม 2564 นายอภิรัฐ ไชยวงศ์น้อย อธิบดีกรมท่าอากาศยาน ลงพื้นที่ตรวจเยี่ยมเพื่อให้กำลังใจแก่บุคลากร กรมท่าอากาศยาน (ส่วนกลาง) ที่เข้ารับการฉีดวัคซีน COVID-19 ณ ศูนย์ฉีดวัคซีนกลางบางซื่อ สถานีกลางบางซื่อ กรุงเทพมหานคร
กรมท่าอากาศยานได้จัดบุคลากรส่วนกลาง เข้ารับการฉีดวัคซีน เข็มที่ 1ในระหว่างวัน 29 - 31 พฤษภาคม 2564 ณ ศูนย์ฉีดวัคซีนกลางบางซื่อ สำหรับการฉีดวัคซีนในครั้งนี้ เป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งให้บุคลากรด่านหน้าสังกัดกระทรวงคมนาคมทุกคน ได้รับการฉีดวัคซีน เพื่อสร้างภูมิคุ้มกันและป้องกันการแพร่ระบาดของเชื้อไวรัสโคโรนา 2019 และให้เกิดความปลอดภัยในระบบขนส่งสาธารณะ อย่างไรก็ตามแม้ว่าบุคลากรที่ได้รับการฉีดวัคซีนแล้ว ก็ยังคงต้องปฏิบัติตามมาตรการป้องกันการแพร่ระบาดของโควิด-19 โดยยึดหลัก D-M -H-T-T- A ของกระทรวงสาธารณสุขอย่างเคร่งครัด โดยการรักษาระยะห่าง สวมหน้ากากอนามัยตลอดเวลา หมั่นล้างมือบ่อย ๆ ตรวจวัดอุณหภูมิทุกครั้งก่อนเข้าที่ทำงาน หากพบว่ามีความเสี่ยงต่อการรับเชื้อโควิด-19 ก็ต้องตรวจหาเชื้อทันที และการใช้แอพพลิเคชั่นไทยชนะ และหมอชนะควบคู่ทุกครั้ง สำหรับบริเวณอาคารสำนักงานของกรมท่าอากาศยาน จะมีการดำเนินการฉีดพ่นยาฆ่าเชื้อไวรัส COVID-19 ทุกวันศุกร์หลังเวลาราชการ เพื่อสร้างความมั่นใจ เสริมความเชื่อมั่น และเสริมความปลอดภัยในสุขอนามัยของบุคลากรทุกท่าน
นายอภิรัฐฯ กล่าวเสริมว่า กรมท่าอากาศยาน ต้องขอขอบคุณรัฐมนตรีว่าการกระทรวงคมนาคมที่คำนึงถึงความปลอดภัยของบุคลากรในสังกัดกระทรวงคมนาคม รวมทั้ง บุคลลการทางการแพทย์และผู้ที่เกี่ยวข้องทุกท่านที่ได้ดำเนินการให้การรับการฉีดวัคซีนในครั้งนี้เป็นด้วยความเรียบร้อยทุกประการ และขอขอบคุณองค์การขนส่งมวลชนกรุงเทพ ที่ให้ความอนุเคราะห์รถโดยสารประจำทางปรับอากาศสำหรับ รับ - ส่ง เจ้าหน้าที่กรมท่าอากาศยาน พร้อมกันนี้ อทย. ได้กล่าวเน้นย้ำว่า สำหรับเจ้าหน้าที่ของท่าอากาศยานที่อยู่ในความดูแลของ กรมท่าอากาศยานทุกแห่งได้รับการจัดสรรวัคซีนจากสำนักงานสาธารณสุขจังหวัด และทยอยรับการฉีดวัคซีนเพื่อให้ครบตามจำนวน และยังคงเน้นย้ำให้ท่าอากาศยานทุกแห่งปฏิบัติตามมาตรการป้องกันการแพร่ระบาดของโควิด-19 อย่างเคร่งครัด เพื่อให้ผู้โดยสารและผู้ใช้บริการมั่นใจว่าท่าอากาศยาน ทุกแห่งของ ทย. ปลอดภัยจากเชื้อโควิด-19 แน่นอน
วันอังคารที่ 8 มิถุนายน 2564
ครม. เห็นชอบขยายเวลาให้แรงงานต่างด้าว 3 สัญชาติ ตรวจเชื้อโควิด-19 ทำประกันสุขภาพ และขออนุญาตทำงาน ให้เสร็จภายใน 13 ก.ย.64
รองโฆษกรัฐบาล เผย ครม. เห็นชอบขยายเวลาให้แรงงานต่างด้าว 3 สัญชาติ ตรวจเชื้อโควิด-19 ทำประกันสุขภาพ และขออนุญาตทำงาน ให้เสร็จภายใน 13 ก.ย.64
วันนี้ (8 มิ.ย.64) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 8 มิถุนายน 2564 ว่า ครม. มีมติเห็นชอบขยายระยะเวลาให้แรงงานต่างด้าวดำเนินการตรวจหาเชื้อโควิด-19 ทำประกันสุขภาพ และขออนุญาตทำงาน จากเดิมที่สิ้นสุดวันที่ 16 มิถุนายน 2564 ขยายออกไปเป็นภายในวันที่ 13 กันยายน 2564 และขยายระยะเวลาให้กลุ่มแรงงานต่างด้าวที่ลงทะเบียนไม่มีงานทำ (5.38 หมื่นคน) ไปจัดทำทะเบียนประวัติคนซึ่งไม่มีสัญชาติไทย (ทร.38/1) พร้อมกับการทำบัตรสีชมพูให้แล้วเสร็จภายในวันที่ 31 มีนาคม 2565 (จากเดิมภายในวันที่ 16 มิถุนายน 2564) เพื่อให้การดำเนินการของแรงงานต่างด้าวเป็นไปด้วยความเรียบร้อย สามารถอยู่ในราชอาณาจักรและทำงานได้อย่างถูกต้องตามกฎกมาย และไม่เป็นการเพิ่มภาระแก่บุคคลากรทางการแพทย์จนเกินควร
ความจำเป็นที่ต้องขยายระยะเวลาในครั้งนี้ สืบเนื่องจาก มติ ครม. เมื่อวันที่ 23 ธ.ค. 2563 ได้ผ่อนผันให้แรงงานต่างด้าว 3 สัญชาติ (กัมพูชา ลาว เมียนมา) อยู่ในราชอาณาจักรและทำงานอย่างถูกต้องตามกฎหมายเป็นกรณีพิเศษ ภายใต้สถานการณ์การแพร่ระบาดของโรคโควิด-19 ซึ่งจะต้องจัดทำทะเบียนประวัติ ตรวจเชื้อโควิด-19 จัดเก็บอัตลักษณ์บุคคล (Biometric) ขึ้นทะเบียนประกันสุขภาพ และยื่นคำขอนุญาตทำงานให้แล้วเสร็จภายในวันที่ 16 มิถุนายนนี้ ซึ่งที่ผ่านมา แรงงานต่างด้าว 3 สัญชาติ ได้ดำเนินการตามมติ ครม. (29 ธ.ค.63) แล้ว จำนวน 6.54 แสนคน โดยลงทะเบียนเพื่อขอรับการจ้างงานจากนายจ้าง จำนวน 6.01 แสนคน หลังจากได้คัดกรองข้อมูลแรงงานแล้ว คงเหลือแรงงานต่างด้าวที่สามารถขออนุญาตทำงานได้จำนวนทั้งสิ้น 4.96 แสนคน โดยในจำนวนนี้ จากข้อมูล ณ 31 พ.ค.64 แรงงานต่างด้าวที่ได้จัดเก็บอัตลักษณ์บุคคล (Biometric) จากสำนักงานตรวจคนเข้าเมืองแล้ว 98% หรือจำนวน 4.85 แสนคน ผ่านการตรวจคัดกรองโควิด-19 จากกระทรวงสาธารณสุขแล้วประมาณ 70% จำนวน 3.39 แสนคน และได้รับอนุญาตทำงานจากกระทรวงแรงงานแล้วประมาณ 50% หรือจำนวน 2.39 แสนคน แต่ด้วยสถานการณ์การแพร่ระบาดของโรคโควิด19 ระลอกใหม่ ทำให้บุคลากรทางการแพทย์และโรงพยาบาลไม่สามารถดำเนินการตรวจคัดกรองโควิด-19 ให้กับแรงงานต่างด้าวได้ทันตามกำหนดภายในวันที่ 16 มิถุนายน 2564 ซึ่งทำให้แรงงานต่างด้าวกลุ่มดังกล่าวเป็นแรงงานผิดกฎหมาย ส่งผลกระทบต่อนายจ้างที่ต้องพึ่งพาแรงงานต่างด้าวจำนวนมาก จึงมีความจำเป็นต้องขยายระยะเวลาออกไป
นางสาวรัชดากล่าวด้วยว่า เมื่อแรงงานต่างด้าวดำเนินการครบทุกขั้นตอนและได้รับบัตรประจำตัวคนซึ่งไม่มีสัญชาติไทยที่มีใบอนุญาตทำงานอยู่ด้านหลังของบัตรแล้ว จะสามารถอยู่ในราชอาณาจักรและทำงานอย่างถูกต้องตามกฎหมายได้จนถึงวันที่ 13 กุมภาพันธ์ 2566 อันเป็นการรักษากำลังแรงงานซึ่งเป็นส่วนสำคัญของนายจ้างและสถานประกอบการ ตลอดจนช่วยให้นายจ้างได้จ้างแรงงานต่างด้าวอย่างถูกต้องตามกฎหมาย และแรงงานต่างด้าวก็ได้รับความคุ้มครองและมีสิทธิประโยชน์ สวัสดิการ การคุ้มครองตามสิทธิที่พึงได้รับ รวมถึงเสริมสร้างความเข้มแข็งให้กับระบบเศรษฐกิจเพื่อประโยชน์ในการฟื้นฟูประเทศต่อไป
---------------------------
วันอังคารที่ 8 มิถุนายน 2564
วางกรอบแนวทางการพัฒนาการผลิตและการตลาดโครงการ 1 ตำบล 1 กลุ่มเกษตรทฤษฎีใหม่
กระทรวงเกษตรฯ วางกรอบแนวทางการพัฒนาการผลิตและการตลาดให้กับเกษตรกรที่เข้าร่วมโครงการ 1 ตำบล 1 กลุ่มเกษตรทฤษฎีใหม่
นายอำพันธุ์เวฬุตันติรองปลัดกระทรวงเกษตรและสหกรณ์เป็นประธานการประชุมคณะอนุกรรมการภายใต้โครงการ1ตำบล1กลุ่มเกษตรทฤษฎีใหม่ด้านพัฒนาอาชีพและการตลาดครั้งที่1/2564ผ่านระบบทางไกลออนไลน์Application Zoomณห้องประชุมกระทรวงเกษตรและสหกรณ์ซึ่งที่ประชุมมีการพิจารณากำหนดโมเดลและแนวทางการส่งเสริมพัฒนาอาชีพและการตลาดของเกษตรกรที่เข้าร่วมโครงการผ่านกระบวนการพัฒนาเกษตรกรกระบวนการพัฒนากลุ่มเกษตรกรและการพัฒนาการตลาดโดยยึดแนวทางการขับเคลื่อนตามนโยบาย“การตลาดนำการผลิต”ของดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์และตั้งเป้าให้มีกลุ่มต้นแบบในพื้นที่70จังหวัดจังหวัดละ1กลุ่ม
นอกจากนี้การขับเคลื่อนการดำเนินงานดังกล่าวได้มอบหมายให้มีหน่วยงานเจ้าภาพในการขับเคลื่อนประสานงานหลักการพัฒนาอาชีพและการตลาดของโครงการฯโดยมอบกรมส่งเสริมสหกรณ์รับผิดชอบภาคเหนือกรมปศุสัตว์รับผิดชอบภาคตะวันอออกเฉียงเหนือกรมส่งเสริมการเกษตรรับผิดชอบภาคกลางและกรมประมงรับผิดชอบภาคใต้เพื่อให้เกษตรกรที่เข้าร่วมโครงการสามารถพัฒนาอาชีพสร้างรายได้และแก้ไขปัญหาความยากจนโดยให้เกษตรกรมีการรวมกลุ่มเพื่อสร้างความเข้มแข็งจากนั้นจะพัฒนาไปสู่เกษตรทฤษฎีใหม่ขั้นที่2และขยายผลในชุมชนตามเป้าหมายโครงการได้ต่อไป
วันอังคารที่ 8 มิถุนายน 2564
ปลัดกระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๒๑/๒๕๖๔
ปลัดกระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา 2019
ในวันอังคารที่ ๘ มิถุนายน ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อำนวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม เป็นประธานการประชุมติดตามการดำเนินงานตาม ๕ แผนงานการป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๒๑/๒๕๖๔ โดยมีนายนิยม เติมศรีสุข รองปลัดกระทรวงยุติธรรม นายวัลลภ นาคบัว รองปลัดกระทรวงยุติธรรมและโฆษกศูนย์บริหารสถานการณ์ฯ พร้อมด้วย นายอายุตม์ สินธพพันธุ์ อธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
โดยที่ประชุมได้รับทราบรายงานสถานการณ์การแพร่ระบาดของโรคติดเชื้อไวรัสโควิด-19 ในเรือนจำและทัณฑสถาน พบว่า มีเรือนจำ/ทัณฑสถานที่ไม่พบการแพร่ระบาดคงที่ จำนวน ๑๒๖ แห่ง พบการแพร่ระบาดจำนวน ๑๒ แห่งคงเดิม ซึ่งคาดว่าในเร็วๆ นี้จะมีจำนวนเรือนจำ/ทัณฑสถานที่ไม่พบการแพร่ระบาดเพิ่ม รวมถึงการเปลี่ยนสถานะจากเรือนจำ/ทัณฑสถานที่พบการแพร่ระบาดให้เป็นเรือนจำที่ไม่พบการแพร่ระบาดได้เพิ่ม ทั้งนี้ การดำเนินการทุกอย่างต้องเป็นไปตามแนวทางของกรมควบคุมโรค กระทรวงสาธารณสุข ซึ่งจะดำเนินการควบคู่ไปกับแผนการป้องกันเชื้อ รวมถึงการรักษาผู้ติดเชื้อ ให้ได้รับการรักษาอย่างรวดเร็ว ทั่วถึง และมีประสิทธิภาพ ตามมาตรฐานทางการแพทย์ทุกประการ ในส่วนของกรมพินิจและคุ้มครองเด็กและเยาวชน วันนี้ไม่พบผู้ป่วยรายใหม่ มีสถานพินิจฯ และศูนย์ฝึกและอบรมฯ ที่ไม่พบการแพร่ระบาดของโรค (สถานพินิจฯ สีขาว) จำนวน ๑๖ แห่ง
นอกจากนี้ กรมราชทัณฑ์ ได้ดำเนินการฉีดวัคซีน ให้แก่ผู้ต้องขังไปแล้ว ๑๗,๐๕๔ ราย ในเรือนจำ/ทัณฑสถาน จำนวน ๙ แห่ง (ข้อมูล ณ วันที่ ๗ มิถุนายน ๒๕๖๔) คือ เรือนจำกลางสมุทรปราการ ทัณฑสถานบำบัดพิเศษปทุมธานี เรือนจำกลางระยอง เรือนจำกลางนครปฐม เรือนจำพิเศษพัทยา โรงพยาบาลราชทัณฑ์ ทัณฑสถานหญิงกลาง เรือนจำพิเศษมีนบุรี และเรือนจำจังหวัดภูเก็ต ซึ่งการดำเนินการที่ผ่านมาเป็นไปด้วยความเรียบร้อย และมีเรือนจำ/ทัณฑสถานที่ได้รับวัคซีนไปแล้ว อยู่ระหว่างดำเนินการ ๗ แห่ง คือ เรือนจำอำเภอธัญบุรี สถานกักขังกลางจังหวัดปทุมธานี เรือนจำกลางนครศรีธรรมราช เรือนจำกลางชลบุรี เรือนจำกลางราชบุรี เรือนจำกลางสุราษฎร์ธานี และเรือนจำอำเภอไชยา
โดยมีเรือนจำ/ทัณฑสถานอีก จำนวน ๒๖ แห่ง ทั้งเรือนจำสีขาวในพื้นที่สีแดงเข้ม ได้แก่ เรือนจำจังหวัดปทุมธานี เรือนจำอำเภอธัญบุรี สถานกักขังกลางจังหวัดปทุมธานี เรือนจำกลางเพชรบุรี และเรือนจำสีขาวในพื้นที่สีแดง ที่จะดำเนินการฉีดให้แก่กลุ่มเป้าหมาย ได้แก่ ผู้ต้องขังกลุ่มเปราะบาง และผู้ต้องขังที่ไม่ติดเชื้อไวรัสโควิด-19 จากการยืนยันทางการแพทย์ ซึ่งจะได้รับการจัดสรรวัคซีนเพื่อฉีดให้กับผู้ต้องขังกลุ่มดังกล่าวเช่นเดียวกัน และเมื่อได้รับการจัดสรรวัคซีนเพิ่มเติมจะดำเนินการกระจายวัคซีนไปยังกลุ่มที่ยังไม่ได้รับการฉีด จนกระทั่งครอบคลุมทุกราย ซึ่งรวมถึงการดำเนินการฉีดวัคซีนเข็มที่ ๒ ในเรือนจำ/ทัณฑสถานที่มีการฉีดเข็มแรกไปแล้ว เพื่อเพิ่มภูมิคุ้มกันและให้วัคซีนสามารถทำงานได้อย่างเต็มประสิทธิภาพมากขึ้น
วันอังคารที่ 8 มิถุนายน 2564
“กรุงไทย” แจงผู้ใช้แอปฯเป๋าตัง “มีทางเลือก” ในการให้ความยินยอมเปิดเผยข้อมูลส่วนบุคคล
“กรุงไทย” แจงแอปฯ เป๋าตังเวอร์ชั่นใหม่ ให้ผู้ใช้บริการให้ความยินยอมเปิดเผยข้อมูลเป็นไปตามกฎหมายคุ้มครองข้อมูลส่วนบุคคล และการตรวจสอบยืนยันตัวตนในโครงการภาครัฐ
“กรุงไทย” แจงแอปฯ เป๋าตังเวอร์ชั่นใหม่ ให้ผู้ใช้บริการให้ความยินยอมเปิดเผยข้อมูลเป็นไปตามกฎหมายคุ้มครองข้อมูลส่วนบุคคล และการตรวจสอบยืนยันตัวตนในโครงการภาครัฐ ยืนยันข้อมูลในข้อ 1 และ 2 เพื่อนำไปใช้วิเคราะห์ พัฒนาบริการที่ตอบโจทย์ลูกค้า โดยผู้ใช้งานสามารถเลือกที่จะไม่ยินยอมได้ ธนาคารยืนยันพร้อมพัฒนาระบบให้สามารถกดยกเลิกได้ต่อไป ส่วนข้อ 3 ต้องกดยินยอมเพื่อยืนยันตัวตนในการเข้าร่วมโครงการภาครัฐ เพื่อป้องกันการสวมสิทธิและทุจริตในโครงการรัฐ
ธนาคารกรุงไทย แจ้งว่า จากกรณีที่ธนาคารได้อัพเดตแอปพลิเคชันเป๋าตัง เวอร์ชั่นล่าสุด โดยให้ผู้ใช้งานให้ความยินยอมเกี่ยวกับข้อมูลส่วนบุคคลนั้น ธนาคารขอเรียนชี้แจงดังนี้
1.แอปฯ เป๋าตังเวอร์ชั่นใหม่ กำหนดให้ผู้ใช้งาน “ให้ความยินยอม” เรื่องข้อมูลส่วนบุคคลในข้อ 1 และ ข้อ 2 ซึ่งเป็นการนำข้อมูลไปใช้ในการแจ้งข้อมูลข่าวสาร ผลิตภัณฑ์และบริการของธนาคาร กลุ่มธุรกิจการเงินและพันธมิตร และนำข้อมูลไปใช้ในการวิเคราะห์ได้ เพื่อให้เป็นไปตามกฎหมายคุ้มครองข้อมูลส่วนบุคคล (PDPA) โดยข้อมูลส่วนนี้ธนาคารใช้เพื่อวิเคราะห์ พัฒนา ผลิตภัณฑ์และบริการที่ตอบโจทย์ผู้ใช้งานแอปฯ เป๋าตัง
อย่างไรก็ตาม หากผู้ใช้งาน “ไม่สะดวก” ให้ความยินยอม สามารถเลือก “ไม่ยินยอม” ได้ โดยไม่กระทบกับการใช้งานแอปฯ เป๋าตังแต่อย่างใด และธนาคารจะพัฒนาระบบเพื่อให้ผู้ใช้งานที่เลือกให้ความยินยอมไปแล้ว สามารถยกเลิกในส่วนนี้ได้ เพื่อลดความกังวลของผู้ใช้งาน
​
2.การให้ความยินยอมเปิดเผยข้อมูลในข้อ 3 เพื่อใช้ในการตรวจสอบยืนยันตัวตนในการเข้าร่วมโครงการภาครัฐ ซึ่งมีอยู่ในแอปฯ เป๋าตังเวอร์ชั่นเดิมอยู่แล้ว ส่วนนี้ผู้ใช้งานที่ต้องการจะเข้าร่วมโครงการภาครัฐ ควรพิจารณาเลือก “ให้ความยินยอม” เนื่องจากต้องมีการตรวจสอบยืนยันตัวตนก่อนจะเข้าร่วมโครงการภาครัฐ เพื่อป้องกันการสวมสิทธิ และทุจริตในโครงการภาครัฐ
​
สำหรับผู้ใช้งานที่ “ไม่ยินยอม” ก็จะไม่สามารถเข้าร่วมโครงการภาครัฐได้ เพราะจะไม่สามารถทราบได้ว่าท่านคือบุคคลผู้มีสิทธิตามแต่ละเกณฑ์ของรัฐจริงหรือไม่
วันอังคารที่ 8 มิถุนายน 2564
รฟม. กระทรวงคมนาคม รายงานความก้าวหน้างานก่อสร้างโครงการรถไฟฟ้า
ในความรับผิดชอบของ รฟม. ณ สิ้นเดือนพฤษภาคม 2564
รายงานความก้าวหน้างานก่อสร้างโครงการรถไฟฟ้าในความรับผิดชอบของ รฟม. ณ สิ้นเดือนพฤษภาคม 2564 มีดังนี้
1. โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ความก้าวหน้างานโยธา 82.56%
2. โครงการรถไฟฟ้าสายสีเหลือง ช่วงลาดพร้าว - สำโรง ความก้าวหน้างานโยธา 84.19% ความก้าวหน้างานระบบรถไฟฟ้า 73.62% ความก้าวหน้าโดยรวม 79.60%
3. โครงกาถรรถไฟฟ้าสายสีชมพู ช่วงแคราย - มีนบุรี ความก้าวหน้างานโยธา 79.39% ความก้าวหน้างานระบบรถไฟฟ้า 72.81% ความก้าวหน้าโดยรวม 76.51%
วันอังคารที่ 8 มิถุนายน 2564
กทพ. แจ้งปิดและเบี่ยงการจราจรทางพิเศษกาญจนาภิเษก (บางพลี - สุขสวัสดิ์)
กทพ. แจ้งปิดและเบี่ยงการจราจรทางพิเศษกาญจนาภิเษก (บางพลี - สุขสวัสดิ์) เพื่อปรับปรุงผิวจราจรบริเวณช่องเก็บค่าผ่านทางของ ด่านฯ บางขุนเทียน 1 (ทางเข้า 2) และด่านฯ บางขุนเทียน 2 (ทางออก 1,2,3)
​การทางพิเศษแห่งประเทศไทย (กทพ.) กระทรวงคมนาคม ได้ว่าจ้าง บริษัท เอส.เอ็ม.อินเตอร์กรุ๊ป จำกัด ให้ดำเนินการปรับปรุงผิวจราจรบริเวณช่องเก็บค่าผ่านทางฯ ของด่านเก็บค่าผ่านทางพิเศษบางขุนเทียน 1 (ทางเข้า 2),และด่านฯ บางขุนเทียน 2 (ทางออก 1,2,3) ทางพิเศษกาญจนาภิเษก (บางพลี-สุขสวัสดิ์) ระหว่างวันที่ 7 มิถุนายน 2564 - วันที่ 20 กรกฎาคม 2564 ช่วงเวลา 22.00 น. - 04.00น. โดยมีรายละเอียดดังนี้
- ด่านฯ บางขุนเทียน 1 (ทางเข้า 2)
ปิดช่องทางที่ 3 ระหว่างวันที่ 7-11 มิถุนายน 2564
ปิดช่องทางที่ 4 ระหว่างวันที่ 13-17 มิถุนายน 2564
ปิดช่องทางที่ 5 ระหว่างวันที่ 19-23 มิถุนายน 2564
- ด่านฯ บางขุนเทียน 2 (ทางออก 1)
ปิดช่องทางที่ 1 ระหว่างวันที่ 9-13 มิถุนายน 2564
ปิดช่องทางที่ 2 ระหว่างวันที่ 15-19 มิถุนายน 2564
ปิดช่องทางที่ 3 ระหว่างวันที่ 21-25 มิถุนายน 2564
ปิดช่องทางที่ 4 ระหว่างวันที่วันที่ 27 มิถุนายน - 1 กรกฎาคม 2564
ปิดช่องทางที่ 5 ระหว่างวันที่ 1-5 กรกฎาคม 2564
- ด่านฯ บางขุนเทียน 2 (ทางออก 2)
ปิดช่องทางที่ 1 ระหว่างวันที่ 11-15 มิถุนายน 2564
ปิดช่องทางที่ 2 ระหว่างวันที่ 17-21 มิถุนายน 2564
ปิดช่องทางที่ 3 ระหว่างวันที่ 23-27 มิถุนายน 2564
- ด่านฯ บางขุนเทียน 2 (ทางออก 3)
ปิดช่องทางที่ 2 ระหว่างวันที่ 6-10 กรกฎาคม 2564
ปิดช่องทางที่ 3 ระหว่างวันที่ 11-15 กรกฎาคม 2564
ปิดช่องทางที่ 4 ระหว่างวันที่ 16-20 กรกฎาคม 2564
​ ทั้งนี้ กทพ. ได้มีการติดตั้งป้ายเตือนก่อนถึงพื้นที่ดำเนินการและติดตั้งไฟสัญญาณต่าง ๆ รวมถึงป้ายประชาสัมพันธ์การเบี่ยงการจราจรพร้อมไฟวับวาบ เพื่อให้สัญญาณแก่ผู้ใช้ทางพิเศษทราบ
​กทพ. ต้องขออภัยในความไม่สะดวกมา ณ โอกาสนี้ สอบถามรายละเอียดเพิ่มเติมได้ที่ คุณ อนัน โทร. 087-9738064 (ผู้ควบคุมงาน)
วันอังคารที่ 8 มิถุนายน 2564
ดีอีเอส ร่วมประชุมกับอนุกรรมาธิการฯ วุฒิสภา ชี้แจงการเตรียมความพร้อมของหน่วยงาน ก่อน พ.ร.บ.ข้อมูลส่วนบุคคล พ.ศ. 2562 มีผลบังคับใช้ในวันที่ 1 มิถุนายน 2565
ดีอีเอส ร่วมประชุมกับอนุกรรมาธิการฯ วุฒิสภา ชี้แจงการเตรียมความพร้อมของหน่วยงาน ก่อน พ.ร.บ.ข้อมูลส่วนบุคคล พ.ศ. 2562 มีผลบังคับใช้ในวันที่ 1 มิถุนายน 2565
เมื่อวันที่8มิถุนายน2564 นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมทำหน้าที่เลขาธิการคณะกรรมการคุ้มครองข้อมูลส่วนบุคคลเข้าร่วมประชุมกับคณะอนุกรรมาธิการพิจารณากฎหมายที่เกี่ยวข้องการเทคโนโลยีสารสนเทศการสื่อสารและการโทรคมนาคมวุฒิสภาณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคมผ่านระบบApplication Cisco WebEx Meetingsเพื่อชี้แจงการเตรียมความพร้อมในการบังคับใช้กฎหมายอย่างมีประสิทธิภาพอาทิหลักเกณฑ์ในการคุ้มครองข้อมูลส่วนบุคคล และกลไกการส่งข้อมูลข้ามพรมแดนรวมทั้งติดตามความคืบหน้าในการจัดทำแผนและกรอบระยะเวลาดำเนินงานจนถึงวันที่กฎหมายจะมีผลบังคับใช้ในวันที่1มิถุนายน2565ครอบคลุมด้านการแต่งตั้งคณะกรรมการคุ้มครองข้อมูลส่วนบุคคลการจัดตั้งสำนักงานและการออกอนุบัญญัติภายใต้พ.ร.บ.คุ้มครองข้อมูลส่วนบุคคลพ.ศ.2562
***********
วันอังคารที่ 8 มิถุนายน 2564
กรุงไทย แจ้งยกเลิกระบบ ยินยอมเปิดเผยข้อมูลบนแอปฯ “เป๋าตัง” แล้ว
....
จากกรณีที่ ธ.กรุงไทย ในฐานะผู้พัฒนาแอปพลิเคชัน “เป๋าตัง” ได้เปิดให้ประชาชนอัปเดตแอปฯ เป๋าตัง เป็นเวอร์ชันล่าสุด โดยกำหนดให้ผู้ใช้งาน “เลือก”ให้ความยินยอมเกี่ยวกับข้อมูลส่วนบุคคล เพื่อใช้แจ้งข้อมูลข่าวสาร ผลิตภัณฑ์และบริการของธนาคาร กลุ่มธุรกิจการเงินและพันธมิตร รวมถึงนำข้อมูลไปวิเคราะห์และพัฒนาบริการที่ตอบโจทย์ผู้ใช้งาน แ ละใช้ตรวจสอบยืนยันตัวตนในการเข้าร่วมโครงการภาครัฐนั้น
.
เรื่องนี้ทำให้ผู้ใช้งานแอปฯ เป๋าตัง มีความกังวลและสับสนเกี่ยวกับระบบและรูปแบบการให้ความยินยอมเปิดเผยข้อมูล ดังกล่าวเป็นอย่างมาก
.
ล่าสุด ธนาคาร ได้ยกเลิกระบบการให้ความยินยอมเปิดเผยข้อมูลทั้ง 3 ส่วนออกจากแอปฯ เป๋าตัง แล้ว สำหรับผู้ใช้งานที่ได้กดให้ความยินยอมไปแล้ว ระบบได้ทำการยกเลิกให้โดยอัตโนมัติ ตั้งแต่คืนวันที่ 7 มิ.ย.ที่ผ่านมา
.
อย่างไรก็ตาม ธนาคารจะเร่งพัฒนาปรับปรุงระบบและรูปแบบการให้ความยินยอมเปิดเผยข้อมูลส่วนบุคคล สำหรับผู้ใช้งานที่ต้องการเข้าร่วมโครงการภาครัฐ เพื่อตรวจสอบยืนยันตัวตนว่าเป็นผู้มีสิทธิตามเกณฑ์ของโครงการภาครัฐจริงหรือไม่ เพื่อป้องกันการสวมสิทธิ และทุจริตในโครงการภาครัฐ ควบคู่กับการอำนวยความสะดวกให้กับผู้ใช้งานตามวัตถุประสงค์ของแต่ละโครงการ
.
โดยยึดหลักความโปร่งใส เป็นธรรม ตรวจสอบได้ และ พร้อมปฏิบัติตามกฎหมายคุ้มครองข้อมูลส่วนบุคคล (PDPA) และเคารพในสิทธิส่วนบุคคลอย่างเคร่งครัด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 8 มิถุนายน 2564
เริ่มแล้ว! ปูพรมฉีดวัคซีนโควิด-19 ทั่วประเทศ
....
มาตามนัดหมายนะครับ 7 มิ.ย.64 รัฐบาลปูพรมฉีดวัคซีนโควิด-19 ให้แก่ประชาชนทั่วประเทศ ส่วนกลางมีจุดบริการหลัก คือ สถานีกลางบางซื่อ
.
สำหรับ กทม. มีจุดบริการอย่างน้อย 25 จุด สำนักงานประกันสังคม 25 จุด มหาวิทยาลัย 11 จุด จุดฉีดวัคซีนกลาง 10 จุด เช่น สถานีกลางบางซื่อ สถาบันราชานุกูล โรงพยาบาลศรีธัญญา ศูนย์การแพทย์บางรัก เป็นต้น
.
ส่วนในต่างจังหวัดนอกจากศูนย์ภูมิภาค 4 แห่ง ได้แก่ จ.เชียงใหม่ ชลบุรี นครราชสีมา และภูเก็ต แล้ว ก็ยังมีกระจายในจังหวัดต่างๆ รวม 993 จุด
.
ประชาชนที่มีอายุ 60 ปีขึ้นไป และ 7 โรคกลุ่มเสี่ยง สามารถแจ้งความประสงค์ผ่าน รพ.ใกล้บ้าน รพ.ที่มีประวัติการรักษา รพ.สต. อสม. เจ้าหน้าที่สาธารณสุข หรือทางเว็บไซต์ที่แต่ละจังหวัดกำหนด
.
ประชาชนอายุ 18-59 ปี และไม่ได้มี 7 โรคกลุ่มเสี่ยง ที่อยู่ใน กทม. ลงทะเบียนได้ทางเว็บไซต์https://www.xn--82c3a4adfy1rc3b.com/และ แอปพลิเคชัน เป๋าตัง โดยสามารถขอเลื่อนนัดหมาย ทั้งวัน เวลา สถานที่ รวมถึงยกเลิกนัดได้ ในระบบไทยร่วมใจ
.
ผลการรับวัคซีนของทุกคน จะเชื่อมโยงเข้าสู่ระบบฐานข้อมูลกลาง และ หมอพร้อม เพื่อติดตามอาการหลังการฉีด และออกเอกสารรับรองเมื่อได้รับวัคซีนครบแล้วครับ
.
หากมีข้อสงสัย สอบถามได้ที่หน่วยงานสาธารณสุขในพื้นที่
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 8 มิถุนายน 2564
นายกรัฐมนตรีย้ำหลักการจัดสรรและกระจายวัคซีนทุกจังหวัดอย่างเท่าเทียมกัน ยืนยันรัฐบาลเร่งจัดหาวัคซีนเพิ่มเติมให้ได้มากกว่า 100 ล้านโดส
นายกรัฐมนตรีย้ำหลักการจัดสรรและกระจายวัคซีนทุกจังหวัดอย่างเท่าเทียมกัน ยืนยันรัฐบาลเร่งจัดหาวัคซีนเพิ่มเติมให้ได้มากกว่า 100 ล้านโดส
วันนี้ (8 มิถุนายน 2564) เวลา 13.00 น. ณ ตึกไทยคู่ฟ้า ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ำ การฉีดวัคซีนซึ่งถือเป็นวาระแห่งชาติ โดยได้ลงพื้นที่ตรวจเยี่ยมจุดฉีดวัคซีน ณ สถานีกลางบางซื่อ ที่เป็นจุดฉีดวัคซีนที่ใหญ่ที่สุดในประเทศ รองรับการฉีดวัคซีนประมาณหมื่นคนต่อวัน และจุดฉีดวัคซีนสำหรับผู้ประกันตนมาตรา 33 ณ อาคารกีฬาเวสน์ ดินแดง โดยวานนี้ (7 มิ.ย.) เป็น “วันคิกออฟ” ระดมฉีดวัคซีนทั่วประเทศ ยอดรวมเฉพาะการฉีดวัคซีนมากกว่า 4 แสนโดส และมียอดสะสมผู้ที่ได้รับการฉีดวัคซีนทั้งหมดมากกว่า 4.6 ล้านโดส โดยแบ่งเป็นผู้ได้ฉีดเข็มแรกแล้ว 3.2 ล้านคน และผู้ฉีดครบสองเข็ม 1.4 ล้านคน
นายกรัฐมนตรีในฐานะผู้อำนวยการ ศบค. ย้ำถึงหลักการการกระจายวัคซีนเพื่อให้เกิดความเท่าเทียมและมีประสิทธิภาพในการควบคุมโรคมากที่สุด ได้แก่ ทุกจังหวัดจะต้องได้รับวัคซีนเพื่อให้เริ่มต้นการฉีดได้พร้อมกัน จำนวนวัคซีนที่แต่ละจังหวัดจะได้รับการจัดสรร ขึ้นอยู่กับเงื่อนไขสำคัญ คือ จำนวนประชากร อายุ จำนวนผู้ติดเชื้อ กลุ่มเสี่ยง อาชีพ และการเป็นพื้นที่เฉพาะ เช่น พื้นที่ท่องเที่ยว พื้นที่เศรษฐกิจ โดยแต่ละจังหวัดที่ได้รับวัคซีนจะเป็นผู้กำหนดการจัดสรรวัคซีนให้แก่โรงพยาบาลต่าง ๆ ในจังหวัดเอง และ ประชาชนที่จองคิวแล้วจะต้องได้รับวัคซีน โดยยึดวันที่จองไว้เดิมให้ได้มากที่สุด โอกาสนี้ นายกรัฐมนตรียังขออภัยหากมีพี่น้องประชาชนที่ไม่ได้รับความสะดวก หรือเกิดการเปลี่ยนแปลง พร้อมสั่งการให้หน่วยงานที่เกี่ยวข้องเร่งดำเนินการแก้ไขปัญหาและเยียวยาผู้ได้รับผลกระทบให้เร็วที่สุด
อย่างไรก็ตาม นายกรัฐมนตรียืนยันว่าจะมีการจัดหาวัคซีนเพิ่มเติมอย่างต่อเนื่องให้ได้มากที่สุด เชื่อว่าระหว่างการรอวัคซีนที่ทำสัญญาซื้อ-ขายไว้แล้ว จะมีวัคซีนทยอยเข้ามามากขึ้นเรื่อย ๆ ในเดือนต่อ ๆ ไป เพื่อให้แต่ละจังหวัด แต่ละจุดฉีดวัคซีนสามารถบริหารจัดการได้สะดวกยิ่งขึ้น เพื่อไม่ให้ประชาชนที่จองคิวแล้วถูกเลื่อนคิวฉีดอีก ทั้งนี้ รัฐบาลได้ตั้งเป้าหมายการจัดหาวัคซีน 100 ล้านโดสและเพิ่มขึ้นเรื่อย ๆ ปัจจุบันได้มีการทำสัญญากับ AstraZeneca ที่ผลิตโดยบริษัทสยามไบโอไซเอนซ์แล้ว 61 ล้านโดส Sinovac 6 ล้านโดส และมีแผนจะจัดซื้อเพิ่มอีก 8 ล้านโดส และคาดว่าจะสามารถทำสัญญากับ Pfizer เซอร์ และ Johnson & Johnson รวมกว่า 25 ล้านโดส นอกจากนี้ ยังจะมีวัคซีนอีกจำนวนหนึ่งที่ได้รับมาจากการเจรจาทางความสัมพันธ์กับประเทศต่าง ๆ ซึ่งในปีหน้าคาดว่าจะมีวัคซีนที่ผลิตโดยคนไทยเองด้วย ควบคู่ไปกับการใช้แพทย์แผนไทย ด้วยการนำสมุนไพรต่าง ๆ พัฒนาไปสู่กระบวนการผลิตเพื่อสร้างรายได้ ปรับเปลี่ยนวิธีการเพาะปลูกพืชให้แก่เกษตรกรอีกด้วย
.................
กลุ่มประชาสัมพันธ์และเผยแพร่ สำนักโฆษก
วันอังคารที่ 8 มิถุนายน 2564
เปิดแผนกระจายวัคซีนป้องกันโรคโควิด-19
....
เริ่มแล้วนะครับกับการคิฟออฟฉีดวัคซีนป้องกันโรคโควิด-19 สำหรับประชาชนทั่วประเทศ เพื่อเดินหน้าสู่เป้าหมายการฉีดวัคซีนให้ครอบคลุมอย่างน้อย 70% ภายในปี 2564 ให้ประชาชนมีภูมิคุ้มกันต่อโรคโควิด-19 ลดอัตราการติดเชื้อหรือเจ็บป่วยรุนแรงถึงขั้นเสียชีวิต
.
ขณะนี้ประเทศไทยมีวัคซีนจำนวน 3.54 ล้านโดส (แอสตร้าเซนเนก้า 2.04 ล้านโดส และซิโนแวค 1.5 ล้านโดส) ซึ่งกระทรวงสาธารณสุขจะทยอยส่งมอบให้แต่ละจังหวัดอย่างต่อเนื่องทุกสัปดาห์
.
นอกจากนี้ ในสัปดาห์ที่ 3 ของเดือน มิ.ย. 64 จะมีวัคซีนเข้ามาเพิ่ม 8.4 แสนโดส และสัปดาห์ที่ 4 อีก 2.58 ล้านโดส ทำให้ในภาพรวมตลอดเดือน มิ.ย. 64 ประเทศไทยจะมีวัคซีนกว่า 6 ล้านโดส ซึ่งเป็นไปตามแผนที่วางไว้
.
จึงขอให้ประชาชนเชื่อมั่นระบบการบริหารจัดการและประสิทธิภาพของวัคซีนที่รัฐจัดหาให้ รวมทั้งติดตามข้อมูลข่าวสารจากกระทรวงสาธารณสุขเป็นหลักเพื่อลดความสับสน หรือสอบถามข้อมูลเพิ่มเติมได้ที่ สายด่วนกรมควบคุมโรค โทร.1422
Cr. กรมควบคุมโรค กระทรวงสาธารณสุข
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 8 มิถุนายน 2564
กลุ่มเกษตรกรและภาคเอกชนสามารถนำเข้า “วัคซีนลัมปี สกิน” ได้
“เฉลิมชัย” สั่งไฟเขียว ให้กลุ่มเกษตรกรและภาคเอกชนสามารถนำเข้า “วัคซีนลัมปี สกิน” ได้ แต่การนำวัคซีนไปใช้ต้องอยู่ภายใต้การกำกับดูแลของกรมปศุสัตว์ และเป็นไปตามระเบียบอย่างเคร่งครัด
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้สั่งการให้กรมปศุสัตว์กำหนดแนวทางการสนับสนุนกลุ่มเกษตรกรและภาคเอกชนในการนำเข้าวัคซีนเพื่อนำมาใช้ในการป้องกันโรคลัมปี สกิน ในโค-กระบือ จากสถานการณ์การระบาดที่เกิดขึ้น ซึ่งความคืบหน้าล่าสุดจากการประชุมของคณะกรรมการแก้ไขปัญหาโรคลัมปี สกิน เมื่อวันศุกร์ที่ 4 มิถุนายน 2564 ที่ผ่านมา ได้มีการกำหนดหลักเกณฑ์ส่งมอบวัคซีนพร้อมกำหนดแนวทางการใช้วัคซีนตามหลักวิชาการสำหรับวัคซีนลัมปี สกิน ล็อตแรก จำนวน 60,000 โดส และ 300,000 โดส ที่มาถึงในสัปดาห์นี้ และพร้อมสนับสนุนกลุ่มเกษตรกร สมาคมผู้เลี้ยงโค-กระบือ ตลอดจนภาคเอกชนในการนำเข้าวัคซีน เพื่อนำมาใช้ฉีดป้องกันโรคและสร้างความมั่นคงด้านวัคซีนของประเทศ โดยผู้ที่ประสงค์จะนำเข้าวัคซีนต้องทำหนังสือถึงกรมปศุสัตว์ เพื่อแจ้งความประสงค์ก่อนดำเนินการ โดยต้องระบุชื่อการค้าและจำนวน เพื่อให้กรมปศุสัตว์นำไปใช้สำหรับควบคุม ป้องกัน โรคลัมปี สกิน ต่อไป
ทั้งนี้ กระทรวงเกษตรฯ โดยกรมปศุสัตว์จะทำหนังสือถึงสำนักงานคณะกรรมการอาหารและยา (อย.) ขอผ่อนผันการนำเข้าวัคซีนที่มีทะเบียนในต่างประเทศ แต่ยังไม่ขึ้นทะเบียนในประเทศไทย โดยกรมปศุสัตว์จะมอบอำนาจให้ผู้ประสงค์นำเข้าเป็นผู้ดำเนินการนำเข้าวัคซีน เมื่อได้รับการผ่อนผันจาก อย. ให้ผู้ประสงค์นำเข้า ดำเนินการสั่งวัคซีนและชำระค่าวัคซีนโดยตรงกับผู้ขายวัคซีนในต่างประเทศและดำเนินการขออนุญาตนำเข้าวัคซีนและขอหนังสือรับรองรุ่นการผลิต (Lot Release) จาก อย.ด้วย วัคซีนดังกล่าวจึงจะสามารถนำมาใช้ในการฉีดป้องกันโรคได้ แต่อย่างไรก็ตาม การนำวัคซีนไปใช้ต้องอยู่ภายใต้การกำกับดูแลของกรมปศุสัตว์ โดยต้องเป็นไปตามระเบียบกรมปศุสัตว์ว่าด้วยการฉีดวัคซีนโรคลัมปี สกินในสัตว์ชนิดโค กระบือ พ.ศ. 2564
วันอังคารที่ 8 มิถุนายน 2564
ผอ.รพ.เสนางคนิคม ย้ำผู้สูงอายุ ผู้ป่วยโรคเรื้อรังลงทะเบียนผ่านหมอพร้อมได้ฉีดวัคซีนโควิดแน่นอน
ผู้อำนวยการโรงพยาบาลเสนางคนิคม จังหวัดอำนาจเจริญ เผยรพ.นัดฉีดวัคซีนโควิด 19 ให้ผู้สูงอายุ ผู้ป่วยโรคเรื้อรังที่มีคิวในเดือนมิถุนายนทั้งหมด ในวันที่ 7 – 8 มิถุนายน แบ่งเป็นวันละ 3 ตำบล กรณีผู้สูงอายุไม่ได้รับวัคซีนตามวันนัดในหมอพร้อม
ผู้อำนวยการโรงพยาบาลเสนางคนิคม จังหวัดอำนาจเจริญ เผยรพ.นัดฉีดวัคซีนโควิด 19 ให้ผู้สูงอายุ ผู้ป่วยโรคเรื้อรังที่มีคิวในเดือนมิถุนายนทั้งหมด ในวันที่ 7 – 8 มิถุนายน แบ่งเป็นวันละ 3 ตำบล กรณีผู้สูงอายุไม่ได้รับวัคซีนตามวันนัดในหมอพร้อม อยู่ในตำบลที่มีนัดฉีดบ่ายวันที่ 8 มิถุนายน ได้ทำความเข้าใจและแจ้งให้มารับการฉีดวัคซีนแล้ว ยืนยันมีวัคซีนสำหรับคนที่ลงทะเบียนผ่านหมอพร้อมทุกราย
วันนี้ (8 มิถุนายน 2564) นายแพทย์ปัณณธร เลิศเอกธรรม ผู้อำนวยการโรงพยาบาลเสนางคนิคม จังหวัดอำนาจเจริญ ให้สัมภาษณ์กรณีสื่อโซเชียล ผู้สูงอายุได้ลงทะเบียนผ่านแอปพลิเคชันหมอพร้อม และนัดวันเวลาฉีดวัคซีนโควิด 19 ในวันที่ 7 มิ.ย. เวลา 09.00 น. แล้วไม่ได้รับการฉีดตามนัด นั้น เป็นการปรับการระบบการฉีดวัคซีนของโรงพยาบาลเสนางคนิคม โดยได้นัดหมายกลุ่มผู้สูงอายุและผู้ป่วยโรคเรื้อรังที่นัดคิวผ่านหมอพร้อมในเดือนมิถุนายนทั้งหมด ให้มารับการฉีดวัคซีนเป็นกลุ่มแรกในวันที่ 7 – 8 มิถุนายน 2564 เนื่องจากแต่ละวันมีจำนวนนัดฉีดเพียงวันละ 2 – 5 คน ซึ่งวัคซีน 1 หลอดต้องเปิดฉีดเมื่อครบ 10 คน เพื่อไม่ให้สูญเสียวัคซีนพร้อมทั้งองค์การบริหารส่วนตำบลได้อำนวยความสะดวกในการรับส่งผู้ที่จะมาฉีดวัคซีนจากทุกตำบล แบ่งการฉีดวันละ 3 ตำบล คือวันที่ 7 มิถุนายน ตำบลเสนางคนิคม โพนทอง และนาเวียง รวม 360 คน และวันที่ 8 มิถุนายน ตำบลบ้านไร่สีสุก, หนองไฮ และหนองสามสี รวม 280 คน
สำหรับกรณีที่เป็นข่าวเกิดจากความเข้าใจผิดในระบบนัดและการประชาสัมพันธ์ที่อาจไม่ทั่วถึง โดยเป็นกลุ่มเป้าหมายของตำบลหนองสามสี มีนัดหมายฉีดใหม่ในวันที่ 8 มิถุนายน 2564 ภาคบ่าย โรงพยาบาลเสนางคนิคมขออภัยมา ณ ที่นี้ ขณะนี้ได้ทำความเข้าใจและแจ้งให้มารับการฉีดวัคซีนแล้ว ยืนยันว่ามีวัคซีนสำหรับคนที่ลงทะเบียนผ่านหมอพร้อมทุกราย
******************************** 8 มิถุนายน 2564
วันอังคารที่ 8 มิถุนายน 2564
กรมเจ้าท่า รายงานผลการดำเนินงานการปฏิบัติภารกิจขุดลอกบำรุงรักษาร่องน้ำในพื้นที่ภาคตะวันออกเฉียงเหนือ และภาคเหนือ
...
นายวิทยา ยาม่วง อธิบดีกรมเจ้าท่า กระทรวงคมนาคม กล่าวว่า กรมเจ้าท่า (จท.) ได้ปฏิบัติภารกิจขุดลอกบำรุงรักษาร่องน้ำในพื้นที่ภาคตะวันออกเฉียงเหนือและภาคเหนือ เพื่อแก้ไขปัญหาอุทกภัย ภัยแล้ง ขยายพื้นที่รับน้ำในช่วงฤดูน้ำหลาก ฟื้นฟูลำน้ำ ช่วยเหลือประชาชนที่ได้รับผลกระทบจากความตื้นเขิน รวมทั้งเกษตรกรไม่มีแหล่งน้ำใช้เพื่อการเกษตร ตามนโยบายของรัฐบาล กระทรวงคมนาคม และมาตรการของกองอำนวยการน้ำแห่งชาติ ปัจจุบันมีผลการดำเนินงานดังนี้
1. พื้นที่ภาคตะวันออกเฉียงเหนือ สำนักงานพัฒนาและบำรุงรักษาทางน้ำที่ 8 ได้เปิดหน่วยปฏิบัติงานขุดลอกลำน้ำเสียว ตำบลสระคู อำเภอสุวรรณภูมิ จังหวัดร้อยเอ็ด โดยขุดลอกตั้งแต่ กม. ที่ 72 + 750 ถึง กม. ที่ 74 + 550 ระยะทาง 1,800 เมตร ขุดลอกร่องน้ำให้ได้ความกว้าง 20 - 120 เมตร ขุดลอกความลึกประมาณ 118 เมตร (จากระดับน้ำทะเลปานกลาง) ปริมาณวัสดุขุดลอก 97,339 ลูกบาศก์เมตร ปัจจุบันขุดลอกได้ระยะทาง 934 เมตร ปริมาณวัสดุขุดลอก 51,085 ลูกบาศก์เมตร คิดเป็นร้อยละ 58 สำหรับการปฏิบัติงานขุดลอกแม่น้ำสงคราม ตำบลทุ่งฝน อำเภอทุ่งฝน จังหวัดอุดรธานี และตำบลคำสะอาด อำเภอสว่างแดนดิน จังหวัดสกลนคร ได้ขุดลอกตั้งแต่ กม. ที่ 427 + 500 ถึง กม. ที่ 430 + 650 ระยะทาง 3,150 เมตร ขุดลอกร่องน้ำให้ได้ความกว้าง 20 - 40 เมตร ขุดลอกระดับก้นร่องลึกประมาณ 155 เมตร (จากระดับน้ำทะเลปานกลาง) ปริมาณวัสดุขุดลอก 91,666 ลูกบาศก์เมตร ปัจจุบันขุดลอกได้ระยะทาง 1,731 เมตร ปริมาณวัสดุขุดลอก 48,620 ลูกบาศก์เมตร คิดเป็นร้อยละ 53.04 ทั้งนี้เมื่อขุดลอกฯ แล้วเสร็จ จะช่วยแก้ไขปัญหาการตื้นเขินของลำน้ำที่เกิดจากตะกอนดินและวัชพืช ที่ส่งผลให้การกักเก็บน้ำเพื่อใช้ในการเกษตร การอุปโภค - บริโภค ไม่เพียงพอต่อความต้องการของประชาชน และในช่วงฤดูน้ำหลากเกิดปัญหาน้ำท่วมพื้นที่ทางการเกษตรได้รับความเสียหายเป็นประจำทุกปี
2. พื้นที่ภาคเหนือ สำนักงานพัฒนาและบำรุงรักษาทางน้ำที่ 7 ได้เปิดหน่วยปฏิบัติงานขุดลอกแม่น้ำจาง ตำบลสบป้าด อำเภอแม่เมาะ จังหวัดลำปาง เพื่อแก้ไขความเดือดร้อนจากความตื้นเขินจากตะกอนทรายและวัชพืช ส่งผลให้การกักเก็บน้ำเพื่อใช้ในการเกษตรในฤดูแล้งไม่เพียงพอต่อความต้องการของประชาชนที่ใช้น้ำในการทำเกษตรกรรม อุปโภค - บริโภค และปัญหาอุทกภัย โดยเริ่มขุดลอกช่วงที่ 1 ตั้งแต่ กม. ที่ 81 + 330 ถึง กม. ที่ 84 + 150 และช่วงที่ 2 ตั้งแต่ กม. ที่ 87 + 100 ถึง กม. ที่ 87 + 650 รวมระยะทาง 3,400 เมตร ขุดลอกร่องน้ำให้ได้ความกว้าง 15 - 20 เมตร ขุดลอกระดับก้นร่องลึกประมาณ 253.50 - 264.00 เมตร (จากระดับน้ำทะเลปานกลาง) ปริมาณวัสดุขุดลอก 54,000 ลูกบาศก์เมตร ปัจจุบันผลการดำเนินงานคิดเป็น ร้อยละ 99.06
จท. มีแผนพัฒนาฟื้นฟูแม่น้ำ ลำคลองต่าง ๆ ที่ประสบปัญหาภัยแล้งขาดแคลนน้ำให้กลับมีชีวิตขึ้นมาใหม่ เป็นแหล่งน้ำใช้เพื่อการอุปโภค - บริโภคของประชาชน สามารถปลูกพืช เลี้ยงสัตว์ในฤดูแล้ง รวมทั้งเป็นแหล่งพักผ่อนหย่อนใจ ปัจจุบันภารกิจขุดลอกของ จท. มีความก้าวหน้าตามแผนพัฒนาและบำรุงรักษาทางน้ำในหลายพื้นที่ ซึ่งภายหลังการขุดลอก จท. ได้ร่วมกับหน่วยงานในพื้นที่สนับสนุนพันธุ์ปลาท้องถิ่นปล่อยลงสู่แม่น้ำ ปลูกพืชผักสวนครัว ปลูกไม้ยืนต้นหรือหญ้าแฝกเพื่อป้องกันตลิ่งพังจากการกัดเซาะ รักษาระบบนิเวศแม่น้ำให้คงความอุดมสมบูรณ์ เป็นแหล่งน้ำของหมู่บ้านและสามารถพัฒนาให้เป็นแหล่งท่องเที่ยวสร้างรายได้ และสร้างอาชีพให้กับชุมชนท้องถิ่นอย่างยั่งยืนต่อไป
วันอังคารที่ 8 มิถุนายน 2564
​รมต. นร. นายอนุชา ฯ  เผยพระสงฆ์กว่าหมื่นรูปได้รับการถวายวัคซีนแล้ว ย้ำคณะสงฆ์ต้องได้รับการดูแลอย่างทั่วถึง ด้านกลุ่มเห็นต่าง พ.ร.ก.เงินกู้ เป็นเรื่องปกติ เชื่อรัฐบาลชี้แจงได้ทุกปร
​รมต. นร. นายอนุชา ฯ  เผยพระสงฆ์กว่าหมื่นรูปได้รับการถวายวัคซีนแล้ว ย้ำคณะสงฆ์ต้องได้รับการดูแลอย่างทั่วถึง ด้านกลุ่มเห็นต่าง พ.ร.ก.เงินกู้ เป็นเรื่องปกติ เชื่อรัฐบาลชี้แจงได้ทุกประเด็น
วันนี้ (8 มิถุนายน 2564) เวลา 08.30 น. ณ สำนักเลขาธิการคณะรัฐมนตรี ก่อนการประชุมคณะรัฐมนตรี ครั้งที่ 22/2564 นายอนุชา นาคาศัย รัฐมนตรีประจำสำนักนายกรัฐมนตรี ให้สัมภาษณ์สื่อมวลชน กรณีการถวายการฉีดวัคซีนป้องกันโควิด-19 ให้แด่คณะสงฆ์ ตามที่ตนได้สั่งการให้สำนักงานพระพุทธศาสนาแห่งชาติ ติดตามและอำนวยการความสะดวกแก่พระสงฆ์ที่เข้ารับถวายการฉีดวัคซีน โดยย้ำ พศจ. ทั่วประเทศ ให้เร่งสำรวจข้อมูลและประสานกับสาธารสุขจังหวัด เพื่อถวายการฉีดวัคซีนแด่คณะสงฆ์ให้ครอบคลุม ขณะที่ในพื้นที่ กทม.และปริมณฑล ได้นิมนต์คณะสงฆ์มารับการฉีดวัคซีน ที่โรงพยาบาลสงฆ์ กระทรวงสาธารณสุขจัดทำขึ้น
โดยรัฐมนตรีประจำสำนักนายกรัฐมนตรี เปิดเผยว่า ตนได้รับการรายงานข้อมูลปัจจุบันมีคณะสงฆ์ได้รับการถวายวัคซีนแล้ว กว่า 10,000 รูป ทั่วประเทศ ซึ่งยังคงมีคณะสงฆ์ทยอยรับการถวายวัคซีนอย่างต่อเนื่อง โดยรัฐบาลพยายามจัดสรรวัคซีนให้คณะสงฆ์อย่างทั่วถึง ตนมีความเป็นห่วงคณะสงฆ์ที่อาจมีความเสี่ยงต่อการติดเชื้อ เนื่องจากมีกิจนิมนต์และการปฏิบัติศาสนกิจที่อาจใกล้ชิดผู้ติดเชื้ออย่างหลีกเลี่ยงไม่ได้
นอกจากนี้ สื่อมวลชนได้สอบถามถึงการพิจารณา พ.ร.ก.เงินกู้ ที่ผ่านมา ซึ่งรัฐมนตรีประจำสำนักนายกรัฐมนตรี กล่าวว่า เป็นเรื่องที่ควรได้รับการพิจารณาอย่างเร่งด่วน ส่วนตัวคิดว่ามีความเหมาะสมเพราะต้องนำงบประมาณที่ได้ไปเยียวยาและฟื้นฟูอีกหลายส่วน สำหรับฝ่ายที่เห็นต่างก็เป็นธรรมดาของการแสดงความคิดเห็นในสภา แต่ท้ายที่สุดแล้วต้องยึดเสียงส่วนใหญ่ตามผลการพิจารณา ซึ่งรัฐบาลพร้อมตอบข้อสงสัยและชี้แจงทุกประเด็นเพื่อสร้างความเข้าใจให้ประชาชน
.............
วันอังคารที่ 8 มิถุนายน 2564
รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
ส่งมอบกล่องทันใจเติมความสุขให้แก่โรงพยาบาลลาดกระบังกรุงเทพมหานคร
วันที่ 7 มิถุนายน 2564 การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย นายณัฐ นาคธรณินทร์ ผู้อำนวยการฝ่ายพัฒนาโครงการรถไฟฟ้า ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจ เติมความสุขให้ประชาชน” จำนวน 250 กล่อง ให้แก่โรงพยาบาลลาดกระบังกรุงเทพมหานคร โดยมี พญ.อัมพร เกียรติปานอภิกุล ผู้อำนวยการโรงพยาบาล เป็นผู้รับมอบ เพื่อสนับสนุนบุคลากรทางการแพทย์ และประชาชนที่รักษาตัวอยู่ในโรงพยาบาล เนื่องจากสถานการณ์การแพร่ระบาดของเชื้อไวรัส COVID–19 โดยอาหารกล่องดังกล่าว คัดเลือกมาจากร้านอาหารบริเวณแนวสายทางโครงการรถไฟฟ้าที่อยู่ระหว่างก่อสร้างในความรับผิดชอบของ รฟม. ได้แก่
- ร้านณิชา ผัดไทย หอยทอด (สถานีเคหะรามคำแหง โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)) อยู่ในซอยรามคำแหง 190/2 ตรงกันข้ามกับซอยแฟลต 1
พิกัดร้าน https://goo.gl/maps/9TGeherV2PoHew4r8
- ร้านครัวพยอม (สถานีสินแพทย์ โครงการรถไฟฟ้าสายสีชมพู ช่วงแคราย - มีนบุรี) อยู่บริเวณริมถนนนวมินทร์ ใกล้กับร้านตำเพลินเพลิน
พิกัดร้าน https://goo.gl/maps/4CYMs5XF5J9ch4ED8
ทั้งนี้ ในเบื้องต้น รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง เพื่อนำไปส่งมอบให้แก่โรงพยาบาลและสถานพยาบาลต่างๆ โดยมีระยะเวลาดำเนินกิจกรรมตั้งแต่เดือนพฤษภาคม - มิถุนายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
วันอังคารที่ 8 มิถุนายน 2564
ปลัดกระทรวงยุติธรรม ประชุมคณะกรรมการเฉพาะกิจด้านกฎหมาย ครั้งที่ ๒/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการเฉพาะกิจด้านกฎหมาย ครั้งที่ ๒/๒๕๖๔ ผ่านระบบการประชุมทางจอภาพ (Video Conference)
ในวันอังคารที่ ๘ มิถุนายน ๒๕๖๔ เวลา ๑๑.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการเฉพาะกิจด้านกฎหมาย ครั้งที่ ๒/๒๕๖๔ พร้อมด้วยนายวัลลภ นาคบัว รองปลัดกระทรวงยุติธรรม และผู้แทนจากหน่วยงานที่เกี่ยวข้อง เข้าร่วมฯ ณ ห้องประชุม ๑๐ - ๐๑ ชั้น ๑๐ อาคารที่ทำการกระทรวงยุติธรรม และผ่านระบบการประชุมทางจอภาพ (Video Conference)
ทั้งนี้ ที่ประชุมได้รับทราบประกาศกระทรวงสาธารณสุข เรื่อง แต่งตั้งเจ้าพนักงานควบคุมโรคติดต่อตามพระราชบัญญัติโรคติดต่อ พ.ศ. ๒๕๕๘ (ฉบับที่ ๖) พ.ศ. ๒๕๖๔ และระเบียบคณะกรรมการโรคติดต่อแห่งชาติ ว่าด้วยหลักเกณฑ์การเปรียบเทียบความผิดกรณีฝ่าฝืนหรือไม่ปฏิบัติตามคำสั่ง ของเจ้าพนักงานควบคุมโรคติดต่อตามมาตรา ๓๔ (๖) แห่งพระราชบัญญัติโรคติดต่อ พ.ศ. ๒๕๕๘ ในสถานการณ์การแพร่ระบาดของโรคติดต่อเชื้อไวรัสโคโรนา 2019 หรือโรคโควิด 19
พร้อมทั้งพิจารณาการยื่นฟ้องคดีปกครอง กรณีการละเมิดจากการละเลยต่อหน้าที่ตามที่กฎหมายกำหนดให้ต้องปฏิบัติหรือปฏิบัติหน้าที่ดังกล่าวล่าช้าเกินสมควร และการขอความเป็นธรรม กรณีองค์คณะผู้พิพากษามีคำสั่งไม่ให้เลื่อนคดีความตามมาตรการเพื่อความปลอดภัยของประกาศสำนักงานศาลยุติธรรมและประกาศศาลอาญาที่เกี่ยวข้อง ซึ่งส่งผลให้คู่ความและผู้เกี่ยวข้องมีความเสี่ยงที่จะได้รับการติดเชื้อไวรัสโคโรนา 2019
วันอังคารที่ 8 มิถุนายน 2564
PM: Govt strives to sustain stability of rice and farmers’ revenue
PM: Govt strives to sustain stability of rice and farmers’ revenue
June 7, 2021, at 1400hrs, at the Purple Room, Thai Khu Fah Building, Government House, Minister of Agriculture and Cooperative Chalermchai Sri-on led Mr. Sakda Khetklang, National Outstanding Farmer of 2021, central committee of the National Community Rice Center, and executives of the Ministry, to pay a courtesy call on Prime Minister and Defense Minister Gen. Prayut Chan-o-cha on occasion of the 2021 National Rice and Farmer’s Day. Also participating in the meeting were Deputy Minister of Agriculture and Cooperative Prapat Pothasuthon, and Prime Minister’s Secretary General Distat Hotrakitya. Government Spokesperson Anucha Burapachaisri disclosed gist of the meeting as follows:
The Prime Minister underscored the Government’s rice-related policy to sustain stability of rice and farmers’ revenue. Ministry of Agriculture and Cooperative, Ministry of Commerce, and Ministry of Interior have collaborated to come up with an inclusive plan for rice production and marketing in a bid to promote rice management throughout the supply chain, under the marketing-led approach. Agricultural sector development will be undertaken in accordance with the 20-Year National Strategy to empower farmers and farmer groups, develop agricultural production resources, and to add more value to agro products.
According to the Prime Minister, in order to promote self-sustainability of farmers and farmer organizations, the target is made for the “rice community”, consisting of rice cooperatives, rice community enterprises, community rice centers, and over 10,000 groups of farmers, to be strengthened according to the standard by 2024. Farmers in a ‘rice community” will be developed to become either smart farmers, super farmers, or young smart farmers.
The Government has especially placed an importance on small-scaled farmers, and strives to promote large-scale rice farming to ensure fair distribution of farmers’ earnings. Other two points that need to be addressed are to reduce cost on agricultural machineries, and to maintain rice price stability. The Prime Minister also called on the farmers to adapt themselves to new technology-based farming culture. He also thanked the farmers for producing and developing the quality of Thai rice, and affirmed that farmers are always in the Prime Minister’s heart.
The cabinet, in its meeting on June 23, 2019 approved for June 5 of each year as the National Rice and Farmer’s Day to remember the importance of rice on Thai people’s life as the country’s main dish, and to honor farmers and boost their morale.
วันอังคารที่ 8 มิถุนายน 2564
นายกรัฐมนตรียืนยันรัฐบาลใช้จ่ายงบประมาณอย่างคุ้มค่าเพื่อประโยชน์สูงสุดของประชาชน
นายกรัฐมนตรียืนยันรัฐบาลใช้จ่ายงบประมาณอย่างคุ้มค่าเพื่อประโยชน์สูงสุดของประชาชน
วันนี้ (8 มิถุนายน 2564) เวลา 13.00 น. ณ ตึกไทยคู่ฟ้า ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงการปฏิรูปการศึกษาและร่างพระราชบัญญัติการศึกษาแห่งชาติ พ.ศ.... ที่มีการปรับแก้ไขและเตรียมนำเข้าสู่การประชุมของสภาผู้แทนราษฎร ว่าเป็นการปรับเปลี่ยนการศึกษาไทยให้ทันยุคสมัยและทันต่อสถานการณ์ ภายใต้บริบทของประเทศไทยที่มีความแตกต่างจากประเทศอื่นๆ ครอบคลุมทั้งบุคลากรทางการศึกษา หลักสูตรการเรียนการสอน และองค์กรต่าง ๆ ที่เกี่ยวข้องกับการศึกษา โดยขอให้สมาชิกสภาผู้แทนราษฎรทุกคนร่วมกันพิจารณาร่าง พรบ. นี้เพื่อให้สามารถดำเนินการไปสู่การปฏิรูปการศึกษาอย่างเต็มรูปแบบ
นายกรัฐมนตรีมีความห่วงกังวลต่อเกษตรกร ชาวไร่ชาวสวน พร้อมเผยถึงการพูดคุยกับสมาคมชาวนา ร่วมกับกระทรวงเกษตรและสหกรณ์ กระทรวงมหาดไทย และกระทรวงพาณิชย์ว่า จะต้องเร่งช่วยเหลือชาวนาให้มีรายได้ที่สูงขึ้น หลุดพ้นจากความยากจน จำเป็นต้องลดต้นทุน บริหารโดยใช้วิสาหกิจชุมชนอย่างครบวงจร อาทิ เมล็ดพันธุ์ทางการเกษตรที่มีคุณภาพ ปุ๋ย ค่าเช่าที่ และมาตรฐานโรงสี โดยรัฐบาลได้แก้ไขปัญหาขั้นต้นด้วยการประกันราคาในงบประมาณที่สามารถทำได้ ซึ่งรัฐบาลจะต้องเร่งเดินหน้าช่วยเหลือต่อไปในอนาคต รวมถึงการแก้ไขปัญหา กฎหมาย กฎกระทรวง ที่ไม่ทันสมัย
นายกรัฐมนตรียังกล่าวถึงเศรษฐกิจไทยในภาพรวมว่า การส่งออกเพิ่มมากขึ้น เนื่องจากหลายประเทศเริ่มกลับมาฟื้นฟูทางเศรษฐกิจแล้ว โดยคาดว่าจะสถานการณ์เศรษฐกิจในปี 2565 จะดีขึ้น ประเทศไทยจึงต้องเร่งเดินหน้าไปสู่เป้าหมายที่ท้าทาย โดยเฉพาะเศรษฐกิจรอบบ้านที่มีสถิติสูงขึ้นร้อยละ 20 ในช่วง 4 เดือนที่ผ่านมา โดยประเทศไทยตั้งเป้าไว้ 1 ล้านล้านบาทจากเศรษฐกิจชายแดน การค้าการลงทุน รวมถึงการเข้าร่วมประชุมกลุ่มเศรษฐกิจขนาดใหญ่ในระดับเวทีโลก เพื่อหารือถึงเศรษฐกิจในอนาคต ซึ่งจะต้องเตรียมความพร้อมรับมือกับพันธสัญญาต่าง ๆ
นายกรัฐมนตรีย้ำว่ารัฐบาลจะใช้จ่ายงบประมาณที่มีอยู่อย่างคุ้มค่า ระมัดระวังไม่ให้มีการทุจริตเกิดขึ้น โดยคณะรัฐมนตรีมีหน้าที่ในการอนุมัติหลักการในดำเนินการใช้จ่ายงบประมาณ และขั้นตอนการดำเนินการเป็นหน้าที่ของแต่ละหน่วยงาน/คณะกรรมการต่าง ๆ ที่จะต้องรับผิดชอบ โดยนายกรัฐมนตรีย้ำว่า 1 ปีนี้ต้องมีผลสำเร็จที่เป็นรูปธรรมและวางแผนต่อไปใน 1 ปี ข้างหน้า ให้เกิดความต่อเนื่องและสอดคล้องตามแผนยุทธศาสตร์ชาติระยะ 1 ปี ระยะปานกลาง 3 ปี และระยะ 5 ปี มีการตรวจสอบ คัดกรองแผนงานโครงการโดยคณะอนุกรรมการทั้งภาครัฐและภาคเอกชนที่มีส่วนร่วมในการพิจราณาแผนงานโครงการ เป็นการทำงานร่วมกันของฝ่ายการเมืองและฝ่ายบริหารเพื่อประโยชน์ของพี่น้องประชาชนคนไทยทุกคนในแต่ละพื้นที่ แต่ละจังหวัด อย่างทั่วถึงและเป็นธรรม ขอให้ประชาชนรับฟังการชี้แจงที่เป็นข้อเท็จจริงในการใช้จ่ายงบประมาณ ยืนยันรัฐบาลทำเพื่อพี่น้องประชาชนคนไทยทั้งประเทศ ในทุกจังหวัด เมื่อมีการแปรญัตติจากคณะกรรมาธิการฯ จะนำมาดำเนินการในการบริหาร
นายกรัฐมนตรียังกล่าวให้กำลังให้กับข้าราชการทุกคน ที่ร่วมกันปฏิบัติหน้าที่อย่างหนักในช่วงการแพร่ระบาดของโรคโควิด-19 รวมถึงบุคลากรทางการแพทย์ในท้องถิ่นในจังหวัดต่าง ๆ เพราะนี้ คือ พลังของคนไทยที่ร่วมเสียสละไปด้วยกัน
.................
กลุ่มประชาสัมพันธ์และเผยแพร่ สำนักโฆษก
วันอังคารที่ 8 มิถุนายน 2564
วธ.รวมพลังเครือข่ายวัฒนธรรม หน่วยงานรัฐ-เอกชน“ปันน้ำใจ คนไทย ไม่ทิ้งกัน”ช่วยเหลือผู้ได้รับผลกระทบโควิด-19 ในกรุงเทพฯและ 76 จังหวัด สะท้อนความเป็นไทย มีน้ำใจ แบ่งปัน
วธ.รวมพลังเครือข่ายวัฒนธรรม หน่วยงานรัฐ-เอกชน“ปันน้ำใจ คนไทย ไม่ทิ้งกัน”ช่วยเหลือผู้ได้รับผลกระทบโควิด-19 ในกรุงเทพฯและ 76 จังหวัด สะท้อนความเป็นไทย มีน้ำใจ แบ่งปัน ช่วยเหลือเกื้อกูลกัน
วธ.รวมพลังเครือข่ายวัฒนธรรม หน่วยงานรัฐ-เอกชน“ปันน้ำใจ คนไทย ไม่ทิ้งกัน”ช่วยเหลือผู้ได้รับผลกระทบโควิด-19 ในกรุงเทพฯและ 76 จังหวัด สะท้อนความเป็นไทย มีน้ำใจ แบ่งปัน ช่วยเหลือเกื้อกูลกัน
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.)เปิดเผยว่า ตามที่กระทรวงวัฒนธรรม(วธ.)ได้มีมาตรการเยียวยาผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) จัดโครงการ“ปันน้ำใจ คนไทย ไม่ทิ้งกัน”โดยใช้พลังบวร ด้วยการมอบสำนักงานวัฒนธรรมจังหวัด(สวจ.) ทั้ง 76 จังหวัดประสานขอความร่วมมือผู้ว่าราชการจังหวัด เครือข่ายศาสนาและวัฒนธรรม ผู้นำศาสนา ชุมชนคุณธรรม สภาวัฒนธรรมจังหวัด/อำเภอ/ตำบล หน่วยงานภาครัฐ เอกชนและภาคประชาสังคมที่มีความพร้อมในการให้ความช่วยเหลือผู้ที่ได้รับผลกระทบจากการแพร่ระบาดของโรคโควิด-19 ในพื้นที่ของจังหวัดนั้น เมื่อเร็วๆนี้สำนักงานปลัดกระทรวงวัฒนธรรม(สป.วธ.)ได้รายงานความคืบหน้าการดำเนินโครงการทั้งในพื้นที่กรุงเทพฯและส่วนภูมิภาค 76 จังหวัดในช่วงเดือนพฤษภาคมที่ผ่านมา ซึ่งได้มีการให้ความช่วยเหลือบุคลากรทางการแพทย์และเจ้าหน้าที่ที่เกี่ยวข้อง ผู้ป่วยอยู่ระหว่างรักษาตัวในโรงพยาบาล/โรงพยาบาลสนาม ผู้ป่วยรักษาหายแล้วแต่ยังต้องกักตัวรอดูอาการ ผู้ที่อยู่ระหว่างกักตัวและผู้ได้รับผลกระทบในโรงพยาบาล/โรงพยาบาลสนาม 81 แห่ง ชุมชน 350 ชุมชน วัด 61 แห่งและหน่วยงานอื่นๆ ได้แก่ หน่วยบริการสาธารณสุข มูลนิธิ สถานีตำรวจ 29 แห่ง
นายอิทธิพล กล่าวอีกว่า สำหรับมาตรการให้ความช่วยเหลือโดยภาพรวมทั้งประเทศที่วธ.ได้ร่วมกับจังหวัด เครือข่ายศาสนาและวัฒนธรรม ผู้นำศาสนา หน่วยงานรัฐ เอกชนและหน่วยงานต่างๆดำเนินโครงการฯนั้นมีทั้งการจัดตั้งตู้ปันสุข/รถปันสุข โรงครัว /โรงทาน การมอบอาหารกล่อง ขนม/ผลไม้/น้ำดื่ม เครื่องอุปโภคบริโภค ข้าวสารอาหารแห้ง ถุงยังชีพ/ถุงปันสุข/ถุงปันน้ำใจ/ชุดธารน้ำใจ รวมทั้งมีการบริจาคเงินสนับสนุนการจัดซื้อและมอบอุปกรณ์การแพทย์และเวชภัณฑ์ทางการแพทย์ เช่น หน้ากากอนามัย เฟซชิลด์ เจลล้างมือแอลกอฮอล์/สเปรย์แอลกอฮอล์ ชุดพีพีอี ถังพ่นยาและเครื่องใช้ที่จำเป็น ทั้งนี้ ผลจากการดำเนินโครงการฯ ให้ความช่วยเหลือผู้ได้รับผลกระทบจากโรคโควิด-19 แสดงให้เห็นถึงวัฒนธรรมอันดีงามและอัตลักษณ์ของความเป็นไทยที่มีน้ำใจ แบ่งปัน ช่วยเหลือเกื้อกูล ไม่ทอดทิ้งกันและให้กำลังใจกันระหว่างพี่น้องคนไทยเพื่อร่วมกันฝ่าฟันสถานการณ์การแพร่ระบาดของโรคโควิด-19 ไปด้วยกัน
วันอังคารที่ 8 มิถุนายน 2564
“กรุงไทย” แจ้งยกเลิกระบบยินยอมเปิดเผยข้อมูลบนแอปฯเป๋าตัง ให้ผู้ใช้งานทุกคน “โดยอัตโนมัติ”
“กรุงไทย” แจ้งยกเลิกระบบให้ความยินยอมเปิดเผยข้อมูลส่วนบุคคลบนแอปฯเป๋าตัง เพื่อป้องกันความสับสน และลดความกังวลของผู้ใช้งาน ส่วนผู้ใช้งานที่ให้ความยินยอมไปแล้ว ระบบจะยกเลิกให้ “อัตโนมัติ” ตั้งแต่คืนวันที่ 7 มิถุนายนที่ผ่านมา
“กรุงไทย” แจ้งยกเลิกระบบให้ความยินยอมเปิดเผยข้อมูลส่วนบุคคลบนแอปฯเป๋าตัง เพื่อป้องกันความสับสน และลดความกังวลของผู้ใช้งาน ส่วนผู้ใช้งานที่ให้ความยินยอมไปแล้ว ระบบจะยกเลิกให้ “อัตโนมัติ” ตั้งแต่คืนวันที่ 7 มิถุนายนที่ผ่านมา พร้อมเร่งพัฒนาระบบและรูปแบบให้ความยินยอมเปิดเผยข้อมูล เฉพาะส่วนที่เกี่ยวข้องกับการเข้าร่วมโครงการภาครัฐต่อไป
ธนาคารกรุงไทย แจ้งว่า จากกรณีที่ธนาคารได้อัพเดตแอปพลิเคชันเป๋าตัง เวอร์ชั่นล่าสุด โดยกำหนดให้ผู้ใช้งาน “เลือก”ให้ความยินยอมเกี่ยวกับข้อมูลส่วนบุคคล เพื่อใช้ในการแจ้งข้อมูลข่าวสาร ผลิตภัณฑ์และบริการของธนาคาร กลุ่มธุรกิจการเงินและพันธมิตร นำข้อมูลไปใช้ในการวิเคราะห์ พัฒนา ผลิตภัณฑ์และบริการที่ตอบโจทย์ผู้ใช้งานแอปฯ เป๋าตัง และเพื่อใช้ในการตรวจสอบยืนยันตัวตนในการเข้าร่วมโครงการภาครัฐนั้น พบว่า ผู้ใช้งานแอปฯเป๋าตังมีความกังวลเกี่ยวกับระบบและรูปแบบการให้ความยินยอมเปิดเผยข้อมูล
เพื่อความสบายใจของผู้ใช้งาน และความโปร่งใส ดังนั้น ธนาคารจึงได้ยกเลิกระบบการให้ความยินยอมเปิดเผยข้อมูลทั้ง 3 ส่วนออกจากแอปฯเป๋าตัง สำหรับผู้ใช้งานที่ได้กดให้ความยินยอมไปแล้ว ระบบจะทำการยกเลิกให้โดยอัตโนมัติ ตั้งแต่คืนวันที่ 7 มิถุนายนที่ผ่านมา
ทั้งนี้ ธนาคารจะเร่งพัฒนาปรับปรุงระบบและรูปแบบการให้ความยินยอมเปิดเผยข้อมูลส่วนบุคคล สำหรับผู้ใช้งานที่ต้องการเข้าร่วมโครงการภาครัฐ เพื่อตรวจสอบยืนยันตัวตนว่าเป็นผู้มีสิทธิตามเกณฑ์ของโครงการภาครัฐจริงหรือไม่ เพื่อป้องกันการสวมสิทธิ และทุจริตในโครงการภาครัฐ ควบคู่กับการอำนวยความสะดวกให้กับผู้ใช้งานตามวัตถุประสงค์ และการเชื่อมโยงที่จำเป็นของแต่ละโครงการ โดยธนาคารยึดหลักความโปร่งใส เป็นธรรม ตรวจสอบได้ และทุกภาคส่วนสามารถเข้าถึงได้อย่างทั่วถึง พร้อมปฏิบัติตามกฏหมายคุ้มครองข้อมูลส่วนบุคคล (PDPA) แม้ว่าจะมีการเลื่อนการบังคับใช้กฎหมายออกไปก็ตาม และเคารพในสิทธิส่วนบุคคลอย่างเคร่งครัด
วันอังคารที่ 8 มิถุนายน 2564
แนวโน้มดีขึ้น...คุมโควิด-19 ภายในเรือนจำ
....
ปัจจุบันมีเรือนจำ/ทัณฑสถานที่ไม่พบการแพร่ระบาด 126 แห่ง เหลือเพียง 12 แห่งที่ยังพบการระบาดอยู่ ถ้าเทียบกับระยะแรก จะพบว่ามีจำนวนผู้ติดเชื้อลดลงจากเดิม
.
รัฐบาลยังคงเร่งตรวจหาเชื้อซ้ำในเรือนจำที่ยังพบการระบาด เพื่อยืนยันผลซ้ำและรีบคัดแยกผู้ติดเชื้อให้ได้รับการรักษาอย่างรวดเร็ว คาดว่าสถานการณ์จะมีแนวโน้มดีขึ้นต่อจากนี้
.
สำหรับการฉีดวัคซีนโควิด-19 ได้ดำเนินการฉีดวัคซีนในเรือนจำ/ทัณฑสถาน 5 แห่ง เสร็จแล้ว 2 แห่ง คือ เรือนจำพิเศษมีนบุรี และเรือนจำจังหวัดภูเก็ต ที่อยู่ระหว่างดำเนินการมี 3 แห่ง คือ เรือนจำกลางสมุทรปราการ เรือนจำพิเศษพัทยา และทัณฑสถานบำบัดพิเศษจังหวัดปทุมธานี
.
ระยะต่อไป ได้สั่งการให้เรือนจำ/ทัณฑสถานเป้าหมายกลุ่มแรก คือ เรือนจำสีขาวที่ปลอดเชื้อในพื้นที่สีแดงเข้มและสีแดง ประมาณ 38 แห่ง เตรียมแผนการฉีดวัคซีน พร้อมศึกษาแนวทางและข้อสังเกตจากเรือนจำที่ได้ดำเนินการฉีดไปแล้วเพื่อวางแผนการฉีดให้รัดกุมยิ่งขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 8 มิถุนายน 2564
การประชุมหารือมาตรการป้องกันและควบคุมโรคโควิด-19 ในสถานประกอบกิจการโรงงาน
ปลัดฯ กอบชัย เป็นประธานการประชุมหารือมาตรการป้องกันและควบคุมโรคโควิด-19 ในสถานประกอบกิจการโรงงาน
วันนี้ (8 มิถุนายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมหารือมาตรการป้องกันและควบคุมโรคโควิด-19 ในสถานประกอบกิจการโรงงาน โดยมี นายสุระ เพชรพิรุณ นายสมพล โนดไธสง นายเดชา จาตุธนานันท์ นายนิรันดร์ ยิ่งมหิศรานนท์ นายใบน้อย สุวรรณชาตรี ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และอุตสาหกรรมจังหวัดทุกจังหวัด เข้าร่วมประชุมผ่านระบบ Video Conference (ZOOM) ณ ห้องประชุม อก.1 สำนักงานปลัดกระทรวงอุตสาหกรรม
สำหรับการประชุมดังกล่าว สืบเนื่องจากเมื่อวันที่ 2 มิถุนายน ที่ผ่านมา ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้มอบหมาย กระทรวงอุตสาหกรรม เป็นเจ้าภาพหลักร่วมกับ กระทรวงแรงงาน กระทรวงสาธารณสุข กระทรวงมหาดไทย และ สำนักงานคณะกรรมการส่งเสริมการลงทุน (BOI) ในการควบคุมและป้องกันโรคโควิด-19 ในสถานประกอบกิจการโรงงาน ทั้งในระดับจังหวัดและระดับประเทศ เพื่อป้องกันการแพร่ระบาดในโรงงาน และเพื่อให้เศรษฐกิจของประเทศดำเนินกิจการได้ในช่วงของการระบาดโควิด-19 นี้ ทั้งนี้ กระทรวงอุตสาหกรรม ได้กำหนดจัดการประชุมหารือระหว่าง รัฐมนตรีว่าการกระทรวงอุตสาหกรรม และ รัฐมนตรีว่าการกระทรวงแรงงาน เพื่อหาแนวทางขับเคลื่อนมาตรการป้องกันการแพร่ระบาดของโรคโควิด-19 ในโรงงาน ในวันศุกร์ที่ 11 มิถุนายน 2564 นี้
ทั้งนี้ การจัดกิจกรรมฯ ดังกล่าว เป็นไปตามมาตรการควบคุม และป้องกันการแพร่ระบาดของเชื้อไวรัส โควิด-19 ตามข้อกำหนดออกตามความในมาตรา 9 แห่ง พ.ร.ก.ฉุกเฉิน ฉบับที่ 22 ลงวันที่ 29 เมษายน พ.ศ. 2564 #กระทรวงอุตสาหกรรม #prindustrymoi #ปลัดกระทรวงอุตสาหกรรม
วันอังคารที่ 8 มิถุนายน 2564
รัฐบาลยืนยันโรคลัมปีสกินในโค/กระบือ รักษาหายขาดได้แน่ เข้มป้องกันลักลอบข้ามชายแดน ก.เกษตรเร่งกระจายวัคซีน เปิดทางเอกชน-กลุ่มเกษตรกรนำเข้า ตั้งวอร์รูมจัดการทั้งระบบ
รัฐบาลยืนยันโรคลัมปีสกินในโค/กระบือ รักษาหายขาดได้แน่ เข้มป้องกันลักลอบข้ามชายแดน ก.เกษตรเร่งกระจายวัคซีน เปิดทางเอกชน-กลุ่มเกษตรกรนำเข้า ตั้งวอร์รูมจัดการทั้งระบบ
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า นายกรัฐมนตรี พลเอกประยุทธ์ จันทร์โอชา ติดตามและห่วงใยต่อสถานการณ์การแพร่ระบาดโรคลัมปีสกินที่กำลังระบาดในหลายจังหวัด ซึ่งเป็นโรคไวรัสผิวหนังในโค-กระบือ ไม่เคยเกิดขึ้นในประเทศไทยมาก่อน มีแมลงเป็นพาหะ ทั้งนี้ นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์รายงานว่า กรมปศุสัตว์ได้เข้าควบคุมสถานการณ์ และมีการแจ้งเตือนเกษตรกรตั้งแต่เริ่มมีการระบาดในประเทศเพื่อนบ้าน ล่าสุด พบว่ามีโค-กระบือ ป่วยเป็นโรคลัมปีสกิน 2.9 หมื่นตัว รักษาหายแล้ว 1 หมื่นตัว เสียชีวิต 374 ตัว ซึ่งกรมฯได้เข้าดูแลอย่างใกล้ชิดเพื่อรักษาตัวที่ป่วยอยู่ให้หายขาด โดยจะใช้เวลาประมาณ 30 วัน และไม่ติดต่อสู่คน หรือสัตว์ชนิดอื่น เมื่อรักษาหายขาด เนื้อนำมาบริโภค
รมต.ว่าการกระทรวงเกษตรฯ ยังสั่งการให้กรมปศุสัตว์เข้มงวดเรื่องการเคลื่อนย้ายสัตว์ โดยเฉพาะการลักลอบเคลื่อนย้ายตามแนวชายแดนทุกแห่ง หากพบผู้กระทำผิดให้ดำเนินการทางกฎหมายอย่างเคร่งครัด รวมถึงได้ตั้งศูนย์ปฏิบัติการป้องกัน ควบคุม และเตรียมความพร้อมเผชิญเหตุโรคลัมปีสกิน เพื่อทำหน้าที่ติดตามสถานการณ์โรคระบาด วางแผนการกระจายวัคซีน การป้องกันกำจัดโรค จัดหน่วยพ่นยาฆ่าเชื้อทำลายเชื้อโรค แจกสารกำจัดแมลง ยารักษา วิตามิน แร่ธาตุและยาบำรุง เพื่อรักษาและฟื้นฟูสุขภาพสัตว์ ส่วนมาตรการชดเชยเยียวยาเกษตรกรก็มีความชัดเจนเป็นไปตามระเบียบกระทรวงการคลัง
ในส่วนของวัคซีน เนื่องจากเป็นโรคอุบัติใหม่ กรมฯจึงต้องนำเข้าจากต่างประเทศล็อตแรกจำนวน 60,000 โดส กระจายไปยังพื้นที่ต่างๆแล้ว และอีก 300,000 โดส จะมาถึงในสัปดาห์นี้ ที่สำคัญ กระทรวงเกษตรฯ เปิดให้กลุ่มเกษตรกร สมาคมผู้เลี้ยงโค-กระบือ ตลอดจนภาคเอกชนสามารถนำเข้าวัคซีนได้ เพื่อนำมาใช้ฉีดป้องกันโรคและสร้างความมั่นคงด้านวัคซีนของประเทศ โดยผู้ประสงค์นำเข้าวัคซีนต้องทำหนังสือถึงกรมปศุสัตว์ หลังจากนั้น กรมฯจะทำหนังสือถึงสำนักงานคณะกรรมการอาหารและยา (อย.) ขอผ่อนผันการนำเข้าวัคซีนที่มีทะเบียนในต่างประเทศ แต่ยังไม่ขึ้นทะเบียนในประเทศไทย
“นายกรัฐมนตรีมีความเชื่อมั่นในแนวทางของกระทรวงเกษตรฯที่ดำเนินการอยู่ จะควบคุมการแพร่ระบาดโรคลัมปีสกินได้ และยังกำชับให้หน่วยงานอื่นที่เกี่ยวข้องบูรณาการอย่างเต็มที่ โดยเฉพาะการจับกุมการลักลอบเคลื่อนย้ายสัตว์ตามแนวชายแดน ซึ่งถือเป็นการซ้ำเติมการแพร่ระบาด รัฐบาลพร้อมให้การช่วยเหลือเยียวยาเกษตรกรที่ได้รับผลกระทบอย่างเต็มที่ ” นางสาวรัชดา กล่าว
------------------------